proxectonos/corpus_dominio_legal_administrativo_tmp huggingface dataset:
ORDE do 29 de maio de 2020 pola que se autoriza a inclusión da Escola de Música Rockschoolcenter de Narón no Rexistro de Escolas de Música e Danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 12/06/2020

O representante de Ciamaria Música, S.C. solicita a inscrición da Escola de Música Rockschoolcenter de Narón no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Rockschoolcenter.
Provincia: A Coruña.
Concello: Narón.
Localidade: Narón.
Código postal: 15570.
Enderezo: r/ Neda 2, A Gándara.
Código do centro: 15033231.
Titular: Ciamaria Música, S.C.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de maio de 2020
RESOLUCIÓN do 4 de xuño de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade dunha encomenda de xestión de carácter técnico á Axencia Galega de Infraestruturas para a supervisión do proxecto das obras de reparación e mantemento no edificio do Servizo de Mobilidade da Coruña (clave AC.18.002).
Consellería de Infraestruturas e Mobilidade — III. Outras disposicións — 12/06/2020

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión do proxecto das obras de reparación e mantemento no edificio do Servizo de Mobilidade da Coruña. Clave AC.18.002 que ten as seguintes características:
– Obxecto: a elaboración dun informe técnico co fin de verificar que se tiveron en conta as disposicións xerais de carácter legal ou regulamentario así como a normativa técnica que resulten de aplicación para o proxecto, así como calquera outro informe de carácter técnico que en relación con este contrato de obras e durante a súa execución, sexa solicitado polo órgano encomendante.
– Os ditos documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidad xurídica propia.
– Prazo de vixencia: a presente encomenda terá a duración estritamente necesaria para a elaboración do/s informe/s técnico solicitado/s, finalizando coa entrega destes e, en todo caso, coa finalización da execución das obras de referencia.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos a prestar en desenvolvemento desta.
Santiago de Compostela, 4 de xuño de 2020
EXTRACTO da Orde do 28 de maio de 2020 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial as derivadas da exposición ao po e ao ruído, no sector mineiro en Galicia, e se convocan para o ano 2020 (liña de axuda A) (código de procedemento IN317A).
Consellería de Economía, Emprego e Industria — III. Outras disposicións — 12/06/2020

BDNS (Identif.): 501962.
De conformidade co previsto nos artigos 17.3.b) e 20.8.a ) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.hacienda.gob.es/bdnstrans/index).
Primeiro. Entidades beneficiarias
Empresas privadas que, dentro do territorio da Comunidade Autónoma de Galicia, realicen actividades reguladas pola Lei 22/1973, do 21 de xullo, de minas, e conten co título de carácter administrativo que resulte preceptivo para o desenvolvemento das ditas actividades ou, cando proceda, coa conformidade do órgano administrativo correspondente, todo o cal poderá ser comprobado de oficio pola Administración.
Considerarase empresa toda entidade, independentemente da súa forma xurídica, que exerza unha actividade económica. En particular, consideraranse empresas os empresarios persoas físicas que exerzan actividades a título individual ou familiar, así como as sociedades de persoas que exerzan unha actividade económica de forma regular.
Segundo. Obxecto
Aprobar as bases polas que se rexerá a concesión de axudas da Consellería de Economía, Emprego e Industria ás empresas mineiras que desenvolvan a súa actividade na Comunidade Autónoma de Galicia, así como a súa convocatoria para o ano 2020, que teñen por obxecto incentivar a aplicación de tecnoloxías innovadoras e a implantación das mellores técnicas e medidas organizativas dispoñibles para a loita contra as enfermidades profesionais, en especial as que poidan derivar dunha exposición prolongada ao po e ao ruído, no sector mineiro de Galicia, a través de dúas liñas de actuación:
As axudas que correspondan a actuacións encadradas na liña A serán para financiar os investimentos destinados a mellorar a calidade do ambiente atmosférico da zona afectada pola actividade mineira, en especial mediante a redución das emisións de po e ruído.
Terceiro. Bases reguladoras
Inclúense no anexo I da Orde do 28 de maio de 2020.
Cuarto. Contía
O crédito destinado para as axudas da liña A é de 500.000 euros (50 % do crédito consignado a esta convocatoria).
Quinto. Prazo de presentación de solicitudes
O prazo de presentación de solicitudes será dun mes e comezará o décimo día hábil posterior a aquel en que se publique esta orde no DOG, e concluirá no mes de vencemento o día ordinal anterior ao día en que comezou o prazo.
Santiago de Compostela, 28 de maio de 2020
EXTRACTO da Orde do 28 de maio de 2020 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial as derivadas da exposición ao po e ao ruído, no sector mineiro en Galicia, e se convocan para o ano 2020 (liña de axuda B) (código de procedemento IN317A).
Consellería de Economía, Emprego e Industria — III. Outras disposicións — 12/06/2020

BDNS (Identif.): 502059.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.hacienda.gob.es/bdnstrans/index).
Primeiro. Entidades beneficiarias
Empresas privadas que, dentro do territorio da Comunidade Autónoma de Galicia, realicen actividades reguladas pola Lei 22/1973, do 21 de xullo, de minas, e conten co título de carácter administrativo que resulte preceptivo para o desenvolvemento das ditas actividades ou, cando proceda, coa conformidade do órgano administrativo correspondente, todo o cal poderá ser comprobado de oficio pola Administración.
Considerarase empresa toda entidade, independentemente da súa forma xurídica, que exerza unha actividade económica. En particular, consideraranse empresas os empresarios persoas físicas que exerzan actividades a título individual ou familiar, así como as sociedades de persoas que exerzan unha actividade económica de forma regular.
Segundo. Obxecto
Aprobar as bases polas que se rexerá a concesión de axudas da Consellería de Economía, Emprego e Industria ás empresas mineiras que desenvolvan a súa actividade na Comunidade Autónoma de Galicia, así como a súa convocatoria para o ano 2020, que teñen por obxecto incentivar a aplicación de tecnoloxías innovadoras e a implantación das mellores técnicas e medidas organizativas dispoñibles para a loita contra as enfermidades profesionais, en especial as que poidan derivar dunha exposición prolongada ao po e ao ruído, no sector mineiro de Galicia, a través de dúas liñas de actuación:
As axudas que correspondan a actuacións encadradas na liña B serán para financiar os investimentos destinados a mellorar as condicións laborais, especialmente as relativas á redución da exposición ao po e ao ruído dos traballadores nos seus postos de traballo.
Terceiro. Bases reguladoras
Inclúense no anexo I da Orde do 28 de maio de 2020.
Cuarto. Contía
O crédito destinado para as axudas da liña B é de 500.000 euros (50 % do crédito consignado a esta convocatoria).
Quinto. Prazo de presentación de solicitudes
O prazo de presentación de solicitudes será dun mes e comezará o décimo día hábil posterior a aquel en que se publique esta orde no DOG, e concluirá no mes de vencemento o día ordinal anterior ao día en que comezou o prazo.
Santiago de Compostela, 28 de maio de 2020
CORRECCIÓN DE ERROS. Orde do 10 de decembro de 2019 pola que se establecen o procedemento e as condicións para a domiciliación do pagamento de determinadas débedas cuxa xestión ten atribuída a Axencia Tributaria de Galicia.
Consellería de Facenda — I. Disposicións xerais — 06/03/2020

Advertido erro na dita orde, publicada no
Diario Oficial de Galicia
núm. 242, do 20 de decembro de 2019, cómpre facer a seguinte corrección:
Na páxina 53935, onde di: «Orde do 29 de setembro de 2015 pola que se aproban as normas de aplicación do imposto sobre a contaminación atmosférica», debe dicir: «Orde do 29 de xaneiro de 2015 pola que se aproban as normas de aplicación do imposto sobre a contaminación atmosférica».
ACORDO do 12 de marzo de 2020, da Xunta Electoral de Galicia, sobre distribución de espazos electorais gratuítos de propaganda electoral en medios de comunicación de titularidade pública, en relación coas eleccións ao Parlamento de Galicia do 5 de abril de 2020.
Xunta Electoral de Galicia — III. Outras disposicións — 13/03/2020

A Xunta Electoral de Galicia, na sesión do 12 de marzo de 2020, adoptou o seguinte acordo:
Primeiro. Aprobar, nos termos da proposta formulada pola Comisión de Control Electoral, a distribución dos espazos gratuítos de propaganda electoral nos medios de comunicación de titularidade pública, autonómica e estatal (desconexión territorial).
– Autonómica: Televisión Galega e Radio Galega (artigo 29 da Lei 8/1985, do 13 de agosto, de eleccións ao Parlamento de Galicia).
– Estatal: Televisión Española en Galicia e Radio Nacional de España en Galicia (artigo 64 da Lei orgánica 5/1985, do 19 de xuño, do réxime electoral xeral).
Segundo. Anunciar no
Diario Oficial de Galicia
que nesta data a Xunta Electoral de Galicia acordou a distribución de espazos gratuítos nos medios de comunicación de titularidade pública en favor das entidades políticas concorrentes ao proceso electoral convocado.
A dita distribución está publicada na páxina web da Xunta Electoral de Galicia:
http://www.parlamentodegalicia.es/XuntaElectoral/.
Contra o acordo de distribución, os representantes xerais das entidades políticas concorrentes ás eleccións ao Parlamento de Galicia que se consideren afectadas poderán interpoñer recurso de alzada ante a Xunta Electoral Central, que deberá presentarse ante a Xunta Electoral de Galicia ata as 14.00 horas do sábado 14 de marzo e se tramitará conforme o procedemento establecido no artigo 21 da Lei orgánica 5/1985, do 19 de xuño, do réxime electoral xeral, e na Instrución da Xunta Electoral Central 11/2007, do 27 de setembro.
O que se publica no
Diario Oficial de Galicia
en virtude do disposto no artigo 18.6 da Lei orgánica 5/1985, do 19 de xuño, do réxime electoral xeral.
A Coruña, 12 de marzo de 2020
ACORDO do 12 de marzo de 2020, da Xunta Electoral de Galicia, polo que se toma coñecemento dos plans de cobertura informativa da campaña electoral da Corporación Radio e Televisión de Galicia (CRTVG) e da Corporación Radiotelevisión Española (RTVE) para as eleccións ao Parlamento de Galicia do 5 de abril de 2020.
Xunta Electoral de Galicia — III. Outras disposicións — 13/03/2020

A Xunta Electoral de Galicia, na sesión do 12 de marzo de 2020, tomou coñecemento dos plans de cobertura informativa elaborados polas corporacións de Radio e Televisión de Galicia (CRTVG) e de Radiotelevisión Española (RTVE) para as eleccións ao Parlamento de Galicia do 5 de abril de 2020, de conformidade co disposto no artigo 66 da LOREX e na Instrución 4/2011, do 24 de marzo, da Xunta Electoral Central, de interpretación do artigo 66 da LOREX, no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral.
Os ditos plans están publicados na páxina web da Xunta Electoral de Galicia:
http://www.parlamentodegalicia.es/XuntaElectoral/.
Os representantes xerais das formacións políticas concorrentes ao proceso electoral en curso poden presentar ante a Xunta Electoral de Galicia as reclamacións ou os recursos que consideren pertinentes, de conformidade co disposto no punto quinto da citada instrución, ata as 14.00 horas do sábado 14 de marzo de 2020.
Os recursos formulados en tempo e forma estarán á disposición das formacións políticas interesadas na Secretaría da Xunta Electoral, en horario de rexistro, para os efectos de que poidan formular alegacións ata o domingo 15 de marzo de 2020, ás 14.00 horas.
O presente acordo publicarase no Diario Oficial de Galicia en virtude do disposto no artigo 18.6 da LOREX e no punto quinto da referida Instrución 4/2011, do 24 de marzo.
A Coruña, 12 de marzo de 2020
EXTRACTO da Orde do 2 de marzo de 2020 pola que se convocan axudas para realizar actividades formativas STEM en lingua inglesa, STEMweek, no ano 2020, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504G).
Consellería de Educación, Universidade e Formación Profesional — III. Outras disposicións — 13/03/2020

BDNS (Identif.): 499286.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que estea a cursar 3º ou 4º de educación secundaria obrigatoria en centros sostidos con fondos públicos que impartan ensinanzas de réxime xeral, durante o curso 2019/20, na Comunidade Autónoma de Galicia.
Segundo.
Obxecto
Establecer as bases e convocar axudas, en réxime de concorrencia competitiva, para realizar actividades de formación dirixidas á mellora das competencias en lingua inglesa e da competencia científico-tecnolóxica ou STEM (ciencia, tecnoloxía, enxeñaría e matemáticas) do alumnado de 3º e 4º de educación secundaria obrigatoria do réxime xeral e matriculado en centros docentes sostidos con fondos públicos en Galicia durante o ano 2020.
Terceiro.
Bases reguladoras
Orde do 2 de marzo de 2020 pola que se convocan axudas para realizar actividades formativas STEM en lingua inglesa, STEMweek, no ano 2020, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504G).
Cuarto.
Importe
Importe total da convocatoria: 130.000,00 euros.
Nº de prazas: 200.
Importe individual: a contía da axuda para cada beneficiario será o custo total da actividade.
Quinto.
Prazo de presentación de solicitudes
O prazo para presentar as solicitudes será dun mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 2 de marzo de 2020
RESOLUCIÓN do 19 de febreiro de 2020 pola que se publica a concesión dos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2018/19, convocados pola Orde do 17 de setembro de 2019 (Diario Oficial de Galicia do 2 de outubro).
Consellería de Educación, Universidade e Formación Profesional — III. Outras disposicións — 02/03/2020

A Orde do 17 de setembro de 2019 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2018/19, establece no seu artigo 14.1 que o titular da Dirección Xeral de Educación, Formación Profesional e Innovación Educativa elevará a proposta feita polo xurado de selección á conselleira de Educación, Universidade e Formación Profesional, que emitirá a correspondente resolución de adxudicación para a súa publicación no
Diario Oficial de Galicia
.
Unha vez resolta a convocatoria, publicadas no portal educativo https://www.edu.xunta.gal as cualificacións provisionais obtidas polos candidatos e candidatas, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa,
Primeiro. Conceder os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2018/19, ao alumnado que figura no anexo desta resolución.
Segundo. Esta resolución de adxudicación dos premios poderá ser impugnada mediante recurso potestativo de reposición ante a conselleira de Educación, Universidade e Formación Profesional no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de febreiro de 2020
Modalidade de Artes Plásticas e Deseño
DECRETO 40/2020, do 27 de febreiro, polo que se dispón que cese Silvestre José Balseiros Guinarte como director xeral de Gandaría, Agricultura e Industrias Agroalimentarias.
Consellería do Medio Rural — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Silvestre José Balseiros Guinarte como director xeral de Gandaría, Agricultura e Industrias Agroalimentarias, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 38/2020, do 27 de febreiro, polo que se dispón que cese Borja Verea Fraiz como secretario xeral técnico da Consellería de Economía, Emprego e Industria.
Consellería de Economía, Emprego e Industria — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía, Emprego e Industria, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Borja Verea Fraiz como secretario xeral técnico da Consellería de Economía, Emprego e Industria, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 41/2020, do 27 de febreiro, polo que se dispón que cese Silvestre José Balseiros Guinarte como director xeral do Fondo Galego de Garantía Agraria.
Consellería do Medio Rural — II. Autoridades e persoal — 02/03/2020

Segundo o establecido no artigo 26.2 do Decreto 7/2014, do 16 de xaneiro, polo que se aproban os estatutos do organismo autónomo Fondo Galego de Garantía Agraria, a persoa titular da Dirección do Fogga é nomeada e separada por decreto do Consello da Xunta de Galicia entre as que teñan a condición de titular dun órgano de dirección da consellería competente en materia de medio rural.
Na súa virtude e consonte o establecido no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Silvestre José Balseiros Guinarte como director xeral do Fondo Galego de Garantía Agraria, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 37/2020, do 27 de febreiro, polo que se dispón que cese María Corina Porro Martínez como delegada territorial da Xunta de Galicia en Vigo.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, María Corina Porro Martínez como delegada territorial da Xunta de Galicia en Vigo, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 36/2020, do 27 de febreiro, polo que se dispón que cese José Manuel Cores Tourís como delegado territorial da Xunta de Galicia en Pontevedra.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, José Manuel Cores Tourís como delegado territorial da Xunta de Galicia en Pontevedra, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 33/2020, do 27 de febreiro, polo que se dispón que cese Ovidio Rodeiro Tato como delegado territorial da Xunta de Galicia na Coruña.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Ovidio Rodeiro Tato como delegado territorial da Xunta de Galicia na Coruña, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 35/2020, do 27 de febreiro, polo que se dispón que cese María Sol Díaz Mouteira como delegada territorial da Xunta de Galicia en Ourense.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, María Sol Díaz Mouteira como delegada territorial da Xunta de Galicia en Ourense, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 32/2020, do 27 de febreiro, polo que se dispón que cese Marta María Fernández-Tapias Núñez como directora xeral de Administración Local.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Marta María Fernández-Tapias Nuñez como directora xeral de Administración Local, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 34/2020, do 27 de febreiro, polo que se dispón que cese José Manuel Balseiro Orol como delegado territorial da Xunta de Galicia en Lugo.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, José Manuel Balseiro Orol como delegado territorial da Xunta de Galicia en Lugo, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 31/2020, do 27 de febreiro, polo que se dispón que cese Susana López Abella como secretaria xeral da Igualdade.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Susana López Abella como secretaria xeral da Igualdade, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 39/2020, do 27 de febreiro, polo que se dispón que cese María Nava Castro Domínguez como directora da Axencia Turismo de Galicia.
Consellería de Cultura e Turismo — II. Autoridades e persoal — 02/03/2020

En virtude do establecido no artigo 19.2 dos estatutos da Axencia Turismo de Galicia, aprobados polo Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos, na disposición adicional primeira do Decreto 106/2018, do 4 de outubro, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura e Turismo, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, María Nava Castro Domínguez como directora da Axencia Turismo de Galicia, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 29/2020, do 27 de febreiro, polo que se dispón que cese Álvaro Pérez López como secretario xeral da Presidencia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Álvaro Pérez López como secretario xeral da Presidencia, agradecéndolle os servizos prestados.
Santiago de Compostela, vinte e sete de febreiro de dous mil vinte
DECRETO 30/2020, do 27 de febreiro, polo que se dispón que cese Antonio Rodríguez Miranda como secretario xeral da Emigración.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 02/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e sete de febreiro de dous mil vinte,
Que cese, por petición propia e con efectos do día dous de marzo, Antonio Rodríguez Miranda como secretario xeral da Emigración, agradecéndolle os servizos prestados.
Santiago de Compostela, vinte e sete de febreiro de dous mil vinte
RESOLUCIÓN do 27 de febreiro de 2020 pola que se fai público o punto segundo do Acordo da Xunta Electoral Central do 26 de febreiro de 2020 polo que se aproban modelos de actas que se van utilizar nas eleccións ao Parlamento de Galicia, convocadas polo Decreto do presidente da Xunta de Galicia 12/2020, do 10 de febreiro.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/03/2020

A Xunta Electoral Central adoptou, con data do 26 de febreiro de 2020, o seguinte acordo:
«Aprobar, de conformidade co establecido no artigo 19.1.g) da Lei orgánica do réxime electoral xeral, por proposta da Vicepresidencia e Consellería de Presidencia, Administracións Públicas e Xustiza da Xunta de Galicia, os modelos de actas que se van utilizar polas mesas electorais: de constitución, de escrutinio e de sesión; e os modelos de actas que se van utilizar polas xuntas electorais: de constitución para o escrutinio xeral, de escrutinio xeral, de sesión de escrutinio xeral e de proclamación de electos, así como os modelos de actas de constitución e de escrutinio do voto dos residentes ausentes no estranxeiro e do modelo de acta que se van utilizar os funcionarios consulares (voto CERA) e o seu anexo».
Santiago de Compostela, 27 de febreiro de 2020
CORRECCIÓN DE ERROS. Orde do 30 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para actuacións en materia de ecoinnovación comercial e se procede á súa convocatoria para o ano 2020 (código de procedemento CO300D).
Consellería de Economía, Emprego e Industria — III. Outras disposicións — 04/03/2020

Advertidos erros na referida orde, publicada no DOG núm. 36, do 21 de febreiro de 2020, cómpre facer a seguinte corrección:
Na páxina 12629, no artigo 3, Beneficiarias, no segundo parágrafo do punto 5, onde di: «Así mesmo, non poderán ser beneficiarias as persoas ás cales lles fose concedida unha subvención para as actuacións previstas no artigo 4.1.2 no ano 2019.», debe dicir: «Así mesmo, non poderán ser beneficiarias as persoas ás cales lles fose concedida unha subvención para as actuacións previstas no artigo 4.1.3 no ano 2019.».
RESOLUCIÓN do 2 de marzo de 2020 pola que se redistribúen os créditos orzamentarios por epígrafes recollidos na Resolución do 19 de decembro de 2019 pola que se establecen as bases reguladoras e se anuncia a convocatoria de subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o ano 2020 (código de procedemento IN421L).
Axencia Instituto Enerxético de Galicia — III. Outras disposicións — 06/03/2020

Mediante a Resolución do 19 de decembro de 2019 que foi publicada no DOG número 14, do 22 de xaneiro de 2020, establecéronse as bases reguladoras e se anunciou a convocatoria de subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o 2020.
O artigo 3.1 das bases reguladoras prevé a posibilidade de redistribuír o orzamento, se pasados dez días naturais desde a apertura do prazo de solicitudes, nalgunha das epígrafes non se rexistran solicitudes suficientes para esgotar os fondos dispoñibles e noutra das epígrafes existe lista de espera. O prazo de presentación de solicitudes comezou o día 10 de febreiro e o día 21 de febreiro existe listaxe de espera na liña de Renovables eléctricas (RE) e na de Proxectos de aforro e eficiencia enerxética (PAE) ao tempo que non se rexistraron solicitudes suficientes para esgotar os fondos dispoñibles na liña de Renovables térmicas (RT).
O artigo 31 do Decreto 11/2009, establece que, cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recurso públicos, maximizando o impulso de proxectos de aforro e eficiencia enerxética nas empresas de produción de agrícola primaria,
Primeiro. Redistribuír os fondos destinados ás subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o 2020 en función do volume de solicitudes recibido modificando a táboa do artigo 3.1 da Resolución do 19 de decembro do 2019 do seguinte xeito:
Segundo. A presente modificación, unha vez publicada no Diario Oficial de Galicia, non implicará a modificación do prazo establecido para presentar solicitudes.
Santiago de Compostela, 2 de marzo de 2020
RESOLUCIÓN do 10 de xaneiro de 2020 pola que se lles dá publicidade aos convenios de colaboración subscritos no terceiro cuadrimestre do ano 2019.
Axencia Galega das Industrias Culturais — III. Outras disposicións — 06/03/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos pola Axencia Galega das Industrias Culturais (Agadic) no terceiro cuadrimestre do ano 2019, que se incorpora como anexo a esta resolución.
Santiago de Compostela, 10 de xaneiro de 2020
RESOLUCIÓN do 21 de febreiro de 2020 pola que se inscribe a Asociación Protectora de Animais do Camiño (Apaca) no Rexistro de Entidades de Promoción do Camiño de Santiago.
Consellería de Cultura e Turismo — III. Outras disposicións — 06/03/2020

Feitos:
A Asociación Protectora de Animais do Camiño (Apaca) presenta unha solicitude de inscrición no Rexistro de Entidades de Promoción do Camiño de Santiago o día 2 de febreiro de 2020.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño DOG núm. 121, do 25 de xuño), e con ela foi presentada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 163/2018, do 13 de decembro, polo que se establece a estrutura orgánica das consellerías da Xunta de Galicia.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último Decreto regula que para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 18 de febreiro de 2020 sobre a solicitude en que se constata que a Asociación Protectora de Animais do Camiño (Apaca) persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación Protectora de Animais do Camiño (Apaca) sexa inscrita no Rexistro de Entidades de Promoción do Camiño de Santiago co número 220.
Réxime de recursos:
A presente resolución pon fin á vía administrativa. Contra ela poderase interpoñer potestivamente un recurso de reposición ante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, ante esa orde xurisdicional.
En ningún caso se poderá interpoñer recurso contencioso-administrativo ata que o recurso de reposición, de ter sido presentado, sexa resolto expresamente ou se produza a súa desestimación presunta. O anterior, de acordo co que dispoñen os artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 21 de febreiro de 2020
ORDE do 17 de febreiro de 2020 pola que se dispón o nomeamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 06/03/2020

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais realizarao a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do regulamento, no seu número 4, sinala que dos sete vogais representantes dos sectores económicos relacionados coas actividades portuarias no Consello Reitor, tres serano en representación das cámaras de comercio de Galicia, que desenvolverán a súa actividade nos portos de cada provincia costeira da Comunidade Autónoma. Sinala tamén que cada unha das cámaras de comercio das provincias da Coruña, Lugo e Pontevedra proporán á persoa titular da Presidencia da entidade pública empresarial Portos de Galicia polo menos un vogal, ou ben unha terna en que figure un representante de cada un dos sectores indicados no referido número.
Polo exposto, no exercicio da facultade atribuída, recibida a proposta de nomeamento de vogal representante no Consello Reitor da Cámara Oficial de Comercio, Industria e Navegación de Lugo, por proposta da presidenta da entidade pública empresarial Portos de Galicia,
O nomeamento de Jaime Luis López Vázquez como vogal no Consello Reitor da entidade pública empresarial Portos de Galicia, en representación da Cámara Oficial de Comercio, Industria e Navegación de Lugo.
Santiago de Compostela, 17 de febreiro de 2020
ORDE do 26 de febreiro de 2020 pola que se extingue a autorización da rede de centros de ensinanzas deportivas COEN Centros de Formación, por cesamento de actividades docentes.
Consellería de Educación, Universidade e Formación Profesional — III. Outras disposicións — 09/03/2020

O representante da titularidade da rede de centros de ensinanzas deportivas (CAD) COEN Centros de Formación, solicita a extinción da autorización por cesamento de actividades.
Por Orde do 16 de xullo de 2014, DOG do 1 de agosto, autorízase a apertura e funcionamento da rede de centros de ensinanzas deportivas COEN Centros de Formación.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes desta consellería do 12 de abril de 2004 e do 23 de abril de 2004, nas que se determinan o procedemento de autorización e os requisitos mínimos dos espazos administrativos e docentes xenéricos cos que deben contar os centros.
Por isto, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir de conformidade co artigo 17.2 do Decreto 410/2003, por cesamento nas súas actividades docentes, por instancia da titularidade, a autorización do CAD COEN Centros de Formación, código do centro 36024860.
Artigo 2. Inscrición no Rexistro de Centros
A presente extinción da autorización dará lugar a correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de febreiro de 2020
RESOLUCIÓN do 19 de febreiro de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade aos convenios de colaboración subscritos no terceiro cuadrimestre de 2019.
Consellería de Infraestruturas e Mobilidade — III. Outras disposicións — 09/03/2020

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) procédese a publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo 1
Darlle publicidade aos convenios subscritos pola Consellería de Infraestruturas e Mobilidade no terceiro cuadrimestre do ano 2019, que se incorporan como anexo a esta resolución.
Santiago de Compostela, 19 de febreiro de 2020
CORRECCIÓN DE ERROS. Orde do 31 de decembro de 2019 pola que se establecen as bases para a concesión, en réxime de concorrencia competitiva, das axudas para a atracción e retención de talento investigador na categoría de persoal investigador distinguido nas universidades do Sistema universitario de Galicia, e se procede á súa convocatoria para o ano 2020 (códigos de procedemento ED431H e ED431I).
Consellería de Educación, Universidade e Formación Profesional — III. Outras disposicións — 03/03/2020

Advertida unha redacción non coincidente entre o artigo 2.3 e o artigo 4.1.b) do anexo I e o punto 5 do anexo VI da citada orde, publicada no Diario Oficial de Galicia número 36, do 21 de febreiro de 2020, cómpre efectuar a seguinte corrección:
Na páxina 12713, onde di:
«3. Que non fosen contratados por unha universidade do SUG, baixo ningunha modalidade de contratación, nos 24 meses anteriores á data límite de presentación de solicitudes».
Debe dicir:
«3. Que non fosen contratados baixo ningunha modalidade de contratación, nos 24 meses anteriores á data límite de presentación de solicitudes:
1) Polas universidades do SUG.
2) Polos organismos públicos de investigación de Galicia.
3) Polas fundacións de investigación sanitaria de Galicia (Fundación Instituto de Investigación Sanitaria de Santiago de Compostela, Fundación Profesor Novoa Santos e Fundación Biomédica Galicia Sur).
4) Polos centros do CSIC (Consello Superior de Investigacións Científicas) e do IEO (Instituto Español de Oceanografía) radicados en Galicia.
5) Unha institución ou organismo do I+D+i galego».